

13


[image: Герб Чувашии]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН ТЕРРИТОРИЙӖНЧЕ 
ЯЛ ХУҪАЛӐХӖНЧЕ УСӐ КУРМАЛЛИ ҪӖРСЕН ҪАВРӐНӐШӖ ЕНӖПЕ ПУЛАКАН УЙРӐМ 
ХУТШӐНУСЕНЕ ЙӖРКЕЛЕССИ ҪИНЧЕН 

Чӑваш Республикин Патшалӑх Канашӗ
2023 ҫулхи юпа уйӑхӗн 26-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" 2002 ҫулхи утӑ уйӑхӗн 24-мӗшӗнчи 101-ФЗ №-лӗ саккунӗпе (малалла – Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗ) килӗшӳллӗн Чӑваш Республикин территорийӗнче ял хуҫалӑхӗнче усӑ курмалли ҫӗрсен шутӗнчи ҫӗр лаптӑкӗсен тата пӗтӗмӗшле харпӑрлӑх правипе тытакан ҫӗр лаптӑкӗсен пайӗсен ҫаврӑнӑшӗ (малалла ҫавӑн пекех – ял хуҫалӑхӗнче усӑ курмалли ҫӗрсен ҫаврӑнӑшӗ) енӗпе пулакан уйрӑм хутшӑнусене йӗркелет.

2 статья.	Чӑваш Республикин Патшалӑх Канашӗн ял хуҫалӑхӗнче усӑ курмалли ҫӗрсен ҫаврӑнӑшӗ енӗпе пурнӑҫлакан полномочийӗсем 
Чӑваш Республикин Патшалӑх Канашӗн ял хуҫалӑхӗнче усӑ курмалли ҫӗрсен ҫаврӑнӑшӗ енӗпе пурнӑҫлакан полномочийӗсен шутне ҫаксем кӗреҫҫӗ:
1) ял хуҫалӑхӗнче усӑ курмалли ҫӗрсен ҫаврӑнӑшӗ енӗпе Чӑваш Республикин саккунӗсене йышӑнасси;
2) ял хуҫалӑхӗнче усӑ курмалли ҫӗрсен ҫаврӑнӑшӗ енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн пурнӑҫламалли ытти полномочисем.

3 статья.	Чӑваш Республикин Министрсен Кабинечӗн ял хуҫалӑхӗнче усӑ курмалли ҫӗрсен ҫаврӑнӑшӗ енӗпе пурнӑҫлакан полномочийӗсем
Чӑваш Республикин Министрсен Кабинечӗн ял хуҫалӑхӗнче усӑ курмалли ҫӗрсен ҫаврӑнӑшӗ енӗпе пурнӑҫлакан полномочийӗсен шутне ҫаксем кӗреҫҫӗ:
1) Чӑваш Республикин патшалӑх харпӑрлӑхӗнчи ял хуҫалӑхӗнче усӑ курмалли ҫӗрсене йӗркелесе пырас тата тытса тӑрас, ял хуҫалӑхӗнче усӑ курмалли ҫӗрсем шутӗнчи ҫӗр лаптӑкӗсене тата пӗтӗмӗшле харпӑрлӑх правипе тытакан ҫӗр лаптӑкӗсен пайӗсене ҫаврӑнӑша кӗртес енӗпе ӗҫлекен Чӑваш Республикин ӗҫ тӑвакан полномочиллӗ органне (малалла – полномочиллӗ орган) палӑртасси;
2) ял хуҫалӑхӗнче усӑ курмалли ҫӗрсем шутӗнчи ҫӗр лаптӑкӗсене е пӗтӗмӗшле харпӑрлӑх правипе тытакан ҫӗр лаптӑкӗсен пайӗсене вӗсен хуҫисенчен Чӑваш Республикин патшалӑх харпӑрлӑхӗ валли, ҫавӑн пекех Чӑваш Республикин патшалӑх нушисем валли Раҫҫей Федерацийӗн саккунӗсемпе пӑхса хӑварнӑ тӗслӗхсенче тӳлесе илме каякан тӑкаксене палӑртас тӗлӗшпе сӗнӳсем хатӗрлесси;
3) тӗн организацийӗсене Раҫҫей Федерацийӗн Ҫӗр кодексӗ вӑя кӗриччен ял хуҫалӑхӗнче усӑ курмалли ҫӗрсем шутӗнчен яланлӑха (сроксӑр) усӑ курмалли правӑпа панӑ тата ял хуҫалӑх производстви валли палӑртса хунӑ ҫӗр лаптӑкӗсене харпӑрлӑха тӳлевсӗр парасси ҫинчен калакан йышӑнӑва тӑвасси, полномочиллӗ органӑн федераци патшалӑх ҫӗр тӗрӗслевӗн (надзорӗн) шайӗнче (малалла – патшалӑх ҫӗр надзорӗ) ҫавнашкал ҫӗр лаптӑкӗсемпе усӑ курнӑ чухне тупса палӑртнӑ саккуна пӑснисем тата Раҫҫей Федерацийӗн саккунӗсене пӑснисене сирменни ҫинчен калакан информаци пулман чухне;
4) ял хуҫалӑхӗнче усӑ курмалли ҫӗр лаптӑкӗн е ҫӗр лаптӑкӗсен чиккисене палӑртмалли проекта туса хатӗрлес енӗпе тӑвакан ӗҫсен чи пысӑк хакӗсен (тарифӗсен, хакӗсен, ставкисен тата ытти те) виҫине палӑртасси;
5) ял хуҫалӑхӗнче усӑ курмалли ҫӗрсен ҫаврӑнӑшӗ енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн пурнӑҫламалли ытти полномочисем.

4 статья.	Полномочиллӗ органӑн ял хуҫалӑхӗнче усӑ курмалли ҫӗрсен ҫаврӑнӑшӗ енӗпе пурнӑҫлакан полномочийӗсем 
Полномочиллӗ органӑн ял хуҫалӑхӗнче усӑ курмалли ҫӗрсен ҫаврӑнӑшӗ енӗпе пурнӑҫлакан полномочийӗсен шутне ҫаксем кӗреҫҫӗ:
1) Чӑваш Республикин патшалӑх харпӑрлӑхӗнчи ял хуҫалӑхӗнче усӑ курмалли ҫӗрсене тытса тӑрасси тата вӗсемпе хуҫаланасси;
2) ял хуҫалӑхӗнче усӑ курмалли ҫӗрсен шутӗнчи ҫӗр лаптӑкӗсене тата пӗтӗмӗшле харпӑрлӑх правипе тытакан ҫӗр лаптӑкӗсен пайӗсене ҫаврӑнӑша кӗртес ӗҫе хутшӑнасси;
3) ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне е пӗтӗмӗшле харпӑрлӑх правипе ҫӗр лаптӑкӗн пайне тытакан ҫӗр хуҫине Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 
5 статйипе палӑртса хӑварнӑ тӗслӗхсенче тата йӗркепе ҫав лаптӑка е пая торги (конкурссем, аукционсем) урлӑ вӑйпах суттарасси ҫинчен ыйтса суда заявлени парасси;
4) ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне тытса илесси ҫинчен тата ӑна уҫӑ торги урлӑ сутасси ҫинчен ыйтса суда заявлени парасси, енчен те патшалӑх ҫӗр надзорӗн шайӗнче тӗрӗслев (надзор) ӗҫне ирттерекен кун тӗлне ҫавнашкал ҫӗр лаптӑкӗпе виҫӗ тата ытларах ҫул хушши тӗллевлӗн усӑ курман тӗслӗхе тупса палӑртнӑ пулсан;
5) ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне туртса илесси ҫинчен тата ӑна уҫӑ торги урлӑ сутасси ҫинчен ыйтса суда заявлени парасси, енчен те патшалӑх ҫӗр надзорӗ шайӗнче тӗрӗслев (надзор) ӗҫне ирттернӗ кун тӗлне ҫавнашкал ҫӗр лаптӑкӗпе патшалӑх ҫӗр надзорӗ шайӗнче саккуна пӑснӑ асӑннӑ тӗслӗхе тупса палӑртнӑ кунран пуҫласа тӑтӑшах виҫӗ ҫул хушши Раҫҫей Федерацийӗн саккунӗсене пӑсса усӑ кураҫҫӗ пулсан;
6) ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне туртса илесси ҫинчен тата ӑна уҫӑ торги урлӑ сутасси ҫинчен ыйтса суда заявлени парасси, енчен те ҫавнашкал ҫӗр лаптӑкӗпе Раҫҫей Федерацийӗн саккунӗсене пӑсса усӑ курни ял хуҫалӑхӗнче усӑ курмалли ҫӗрсен пулӑхлӑхне палӑрмаллах чакарнӑ е тавралӑх хутлӑхне сиен кӳнӗ пулсан;
7) ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне туртса илесси ҫинчен тата ӑна уҫӑ торги урлӑ сутасси ҫинчен ыйтса суда заявлени парасси, енчен те Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 6 статйипе килӗшӳллӗн туяннӑ ҫавнашкал ҫӗр лаптӑкӗпе ӑна туяннӑ кунран пуҫласа ҫулталӑк хушши тӗллевлӗн усӑ курмаҫҫӗ пулсан;
8) ҫӗр лаптӑкне сутас тӗлӗшпе Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 6 статйипе пӑхса хӑварнӑ уҫӑ торги туса ирттересси;
9) Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 8 статйипе килӗшӳллӗн ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне пуринчен маларах туянмалли правӑна пурнӑҫа кӗртесси;
10) ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне Чӑваш Республикин патшалӑх харпӑрлӑхӗ валли тӳлесе илесси;
11) Чӑваш Республикин Министрсен Кабинечӗн тӗн организацийӗсене Раҫҫей Федерацийӗн Ҫӗр кодексӗ вӑя кӗриччен ял хуҫалӑхӗнче усӑ курмалли ҫӗрсем шутӗнчен яланлӑх (сроксӑр) усӑ курмалли правӑпа панӑ тата ял хуҫалӑх производстви валли палӑртса хунӑ ҫӗр лаптӑкӗсене харпӑрлӑха тӳлевсӗр парасси ҫинчен калакан йышӑнӑвӗсен проекчӗсене туса хатӗрлесси, полномочиллӗ органӑн патшалӑх ҫӗр надзорӗн шайӗнче ҫавнашкал ҫӗр лаптӑкӗсемпе усӑ курнӑ чухне тупса палӑртнӑ саккуна пӑснисем тата Раҫҫей Федерацийӗн саккунӗсене пӑснисене сирменни ҫинчен калакан информаци пулман чухне;
12) ял хуҫалӑхӗнче усӑ курмалли ҫӗрсен ҫаврӑнӑшӗ енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн пурнӑҫламалли ытти полномочисем.

5 статья.	Вырӑнти хӑй тытӑмлӑх органӗсен ял хуҫалӑхӗнче усӑ курмалли ҫӗрсен ҫаврӑнӑшӗ енӗпе пурнӑҫлакан полномочийӗсем
Вырӑнти хӑй тытӑмлӑх органӗсен ял хуҫалӑхӗнче усӑ курмалли ҫӗрсен ҫаврӑнӑшӗ енӗпе пурнӑҫлакан полномочийӗсен шутне ҫаксем кӗреҫҫӗ:
1) муниципалитет харпӑрлӑхӗнчи е патшалӑх харпӑрлӑхне уйӑрман ял хуҫалӑхӗнче усӑ курмалли ҫӗрсен шутӗнчи ҫӗр лаптӑкӗсене Раҫҫей Федерацийӗн саккунӗсемпе палӑртнӑ тӗслӗхсенче тытса пырасси тата вӗсемпе хуҫаланасси; 
2) ял хуҫалӑхӗнче усӑ курмалли ҫӗрсен шутӗнчен ҫӗр лаптӑкне е пӗтӗмӗшле харпӑрлӑх правипе тытакан ҫӗр лаптӑкӗн пайне ҫавнашкал ҫӗр лаптӑкӗ унӑн территорийӗнче вырнаҫнӑ муниципаллӑ пӗрлӗхре йӗркеленнӗ рынок хакӗпе туянмалли тивӗҫе Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 5 статйин 3-мӗш пункчӗпе килӗшӳллӗн пурнӑҫласси;
3) ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне пуринчен маларах туянмалли правӑна Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 8 статйипе килӗшӳллӗн пурнӑҫа кӗртесси, ҫавнашкал ҫӗр лаптӑкне Чӑваш Республики туянма килӗшмен чухне;
4) вырӑнти хӑй тытӑмлӑх органӗн должноҫри ҫыннине пайлӑ харпӑрлӑха хутшӑнакансен пӗрлехи пухӑвне йӗркелесе ирттерес ӗҫе хутшӑнма Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 141 статйипе килӗшӳллӗн полномочисем уйӑрса парасси;
5) Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 121 статйин 1-мӗш пунктӗнче кӑтартнӑ сӑлтавпа вӗсен ҫӗр пайӗсене хуҫасӑр тесе йышӑнма пултаракан ҫынсен (ҫавнашкаллисем пур пулсан) тата Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 121 статйин 2-мӗш пунктӗнче кӑтартнӑ сӑлтавсемпе хуҫасӑр тесе йышӑнма пултаракан ҫӗр пайӗсен списокне Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 121 статйин 7-мӗш пункчӗпе пӑхса хӑварнӑ тӗслӗхре ҫирӗплетесси;
6) ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен калакан сведенисене тата пӗлтерӳсене Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗпе пӑхса хӑварнӑ тӗслӗхсенче вырӑнти хӑй тытӑмлӑх органӗсен нормативлӑ право акчӗсене официаллӑ йӗркепе пичетлекен ҫӑл куҫсем шутланакан массӑллӑ информаци хатӗрӗсенче пичетлесе кӑларасси тата вырӑнти хӑй тытӑмлӑх органӗн "Интернет" информаципе телекоммуникаци сетӗнчи официаллӑ сайтне вырнаҫтарасси;
7) ял хуҫалӑхӗнче усӑ курмалли ҫӗрсен ҫаврӑнӑшӗ енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн пурнӑҫламалли ытти полномочисем.
6 статья.	Ял хуҫалӑхӗнче усӑ курмалли ҫӗрсен шутӗнчи ҫӗр лаптӑкӗсен чи пӗчӗк тата чи пысӑк виҫисем
1. Ял хуҫалӑхӗнче усӑ курмалли ҫӗрсем шутӗнчен ҫӗнӗрен уйӑрса паракан ҫӗр лаптӑкӗн чи пӗчӗк виҫине (ҫак статьян 2-мӗш тата 3-мӗш пайӗсемпе палӑртнӑ тӗслӗхсемсӗр пуҫне) ял хуҫалӑх ҫӗрӗсене пӗтӗмӗшле харпӑрлӑха Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн тӳлевсӗр уйӑрса панӑ самант тӗлне ҫирӗплетнӗ ҫӗр пайӗн лаптӑкӗн виҫипе палӑртаҫҫӗ.
2. Пӗтӗмӗшле пайлӑ харпӑрлӑхри ял хуҫалӑхӗнче усӑ курмалли ҫӗрсен шутӗнчен ҫӗнӗрен уйӑрса паракан ҫӗр лаптӑкӗн чи пӗчӗк виҫине (ҫак пайӑн иккӗмӗш абзацӗпе палӑртнӑ тӗслӗхсӗр пуҫне) вырӑнти хӑй тытӑмлӑхӑн тивӗҫлӗ органӗ ял хуҫалӑх ҫӗрӗсен шутӗнчи ҫӗрсене Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн приватизациленӗ чухне палӑртнӑ ҫӗр пайӗн йышне кӗрекен ана виҫипе тан палӑртаҫҫӗ.
Пӗтӗмӗшле пайлӑ харпӑрлӑхри ял хуҫалӑхӗнче усӑ курмалли ҫӗрсен шутӗнчен харпӑр хушма хуҫалӑх йӗркелеме е тата ӑна пысӑклатма ҫӗнӗрен уйӑрса паракан ҫӗр лаптӑкӗн чи пӗчӗк виҫине вырӑнти хӑй тытӑмлӑх органӗн нормативлӑ право акчӗпе харпӑр хушма хуҫалӑха тытса пыма уйӑрса пама палӑртнӑ ҫӗр лаптӑкӗн чи пӗчӗк виҫипе тан палӑртаҫҫӗ.
3. Искусствӑллӑ майпа шӑваракан тата (е) типӗтекен ял хуҫалӑх ҫӗрӗсен шутӗнчи ҫӗрсен шутне кӗрекен, ҫӗнӗрен уйӑрса панӑ ҫӗр лаптӑкӗн чи пӗчӗк виҫине мелиораци тытӑмне кӗртнӗ ҫӗр лаптӑкӗн е унӑн пайӗн виҫипе палӑртаҫҫӗ, енчен те кӑтартнӑ пай шӑваракан тата (е) типӗтекен объект пек хӑй тӗллӗн ӗҫлеме пултарать пулсан.
4. Пӗр муниципаллӑ округ е хула округӗн территорийӗнче вырнаҫнӑ тата пӗр гражданинӑн тата (е) пӗр юридически сӑпатӑн харпӑрлӑхӗнче пулма пултаракан ял хуҫалӑх ҫӗрӗсен пӗтӗмӗшле лаптӑкӗн чи пысӑк виҫине ҫав ҫӗр лаптӑкӗсене панӑ тата (е) туяннӑ самант тӗлне кӑтартнӑ территорире вырнаҫнӑ ял хуҫалӑх ҫӗрӗсен пӗтӗмӗшле лаптӑкӗн 25 проценчӗпе тан виҫепе палӑртаҫҫӗ. 
5. Хресчен (фермер) хуҫалӑхне хӑйӗн ӗҫ-хӗлне пурнӑҫлама уйӑрса паракан ҫӗр лаптӑкӗсен чи пӗчӗк тата чи пысӑк виҫисене ҫак виҫесемпе палӑртаҫҫӗ: 
1) ҫӗр лаптӑкӗн чи пӗчӗк виҫи – 1 га;
2) ҫӗр лаптӑкӗн чи пысӑк виҫи:
а) ҫӗр лаптӑкне Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 101 статйипе килӗшӳллӗн арендӑна панӑ чухне – 250 га;
ӑ) ҫӗр лаптӑкне тӳлевлӗ майпа харпӑрлӑха е арендӑна панӑ чухне, ҫак пунктӑн "а" ҫум пункчӗпе пӑхса хӑварнӑ тӗслӗхсӗр пуҫне – ҫак статьян 
4-мӗш пайӗпе палӑртнӑ чи пысӑк виҫерен ытла мар.
6. Ҫак статьян 5-мӗш пайӗн требованийӗсемпе Федерацин "Хресчен (фермер) хуҫалӑхӗ ҫинчен" 2003 ҫулхи ҫӗртме уйӑхӗн 11-мӗшӗнчи 
74-ФЗ №-лӗ саккунӗн 12 статйин 61-мӗш тата 7-мӗш пункчӗсен положенийӗсене, Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 4 статйин 1-мӗш пунктне шута илсе усӑ кураҫҫӗ.

7 статья.	Ял хуҫалӑхӗнче усӑ курмалли ҫӗрсем шутӗнчи ҫӗр лаптӑкӗсене харпӑрлӑха е арендӑна парасси
[bookmark: sub_621]1. Ял хуҫалӑхӗнче усӑ курмалли ҫӗрсем шутӗнчи ҫӗр лаптӑкӗсене граждансене тата юридически сӑпатсене Раҫҫей Федерацийӗн саккунӗсемпе килӗшӳллӗн харпӑрлӑха е арендӑна параҫҫӗ.
2. Ял хуҫалӑхӗнче усӑ курмалли ҫӗрсен шутӗнчи Чӑваш Республикин патшалӑх харпӑрлӑхӗнче шутланакан ҫӗр лаптӑкне, патшалӑх харпӑрлӑхне уйӑрман ҫӗр лаптӑкне торги ирттермесӗрех сутмалли-илмелли договор тунӑ чухне ҫавнашкал ҫӗр лаптӑкӗн хакне Раҫҫей Федерацийӗн Ҫӗр кодексӗн 393 статйин 2-мӗш пункчӗн 9-мӗш ҫум пункчӗпе пӑхса хӑварнӑ тӗслӗхре аренда договорӗн срокӗсем тухнине шута илсе тата унӑн кадастр хакӗнчен процентпа шутласа палӑртаҫҫӗ:
3 ҫул иртнӗ хыҫҫӑн – ҫӗр лаптӑкӗн кадастр хакӗн 100 проценчӗпе тан;
6 ҫул иртнӗ хыҫҫӑн – ҫӗр лаптӑкӗн кадастр хакӗн 80 проценчӗпе тан;
9 ҫул иртнӗ хыҫҫӑн – ҫӗр лаптӑкӗн кадастр хакӗн 60 проценчӗпе тан;
12 ҫул иртнӗ хыҫҫӑн – ҫӗр лаптӑкӗн кадастр хакӗн 40 проценчӗпе тан;
15 ҫул иртнӗ хыҫҫӑн – ҫӗр лаптӑкӗн кадастр хакӗн 20 проценчӗпе тан.
3. Тӗн организацийӗсем Раҫҫей Федерацийӗн Ҫӗр кодексӗ вӑя кӗриччен ял хуҫалӑхӗнче усӑ курмалли ҫӗрсен шутӗнчен яланлӑха (сроксӑр) усӑ курмалли правӑпа хӑйсене уйӑрса панӑ тата ял хуҫалӑх производстви валли палӑртса хунӑ ҫӗр лаптӑкӗсене тӳлевсӗр илме пултараҫҫӗ, полномочиллӗ органӑн е вырӑнти хӑй тытӑмлӑх органӗн патшалӑх ҫӗр надзорӗн шайӗнче ҫавнашкал ҫӗр лаптӑкӗсемпе усӑ курнӑ чухне тупса палӑртнӑ саккуна пӑснисем тата Раҫҫей Федерацийӗн саккунӗсене пӑснисене сирменни ҫинчен калакан информаци пулман чухне.
4. Ял хуҫалӑх организацийӗсем, ҫавӑн пекех хресчен (фермер) хуҫалӑхӗсем хӑйсен ӗҫ-хӗлне пурнӑҫлама яланлӑха (сроксӑр) усӑ курмалли правӑпа е ӗмӗрлӗхе еткере юлакан правӑпа тытса тӑракан хӑйсен ҫӗр лаптӑкӗсем тӗлӗшпе харпӑрлӑх правиллӗ е ҫӗр лаптӑкӗсене арендӑна илмелли праваллӑ пулас ӗҫе Федерацин "Раҫҫей Федерацийӗн Ҫӗр кодексне вӑя кӗртесси ҫинчен" 2001 ҫулхи юпа уйӑхӗн 25-мӗшӗнчи 137-ФЗ №-лӗ саккунӗпе килӗшӳллӗн туса пыраҫҫӗ. Ял хуҫалӑхӗнче усӑ курмалли ҫӗрсен шутӗнчи ҫӗр лаптӑкӗсене харпӑрлӑха ял хуҫалӑх ҫӗрӗсен кадастр хакӗн 15 проценчӗпе танлашакан хакпа туянаҫҫӗ.
5. Хресчен (фермер) хуҫалӑхӗсене хӑйсен ӗҫ-хӗлне пурнӑҫлама ӗмӗрлӗхе еткере юлакан правӑпа уйӑрса панӑ ял хуҫалӑхӗнче усӑ курмалли ҫӗрсен шутӗнчи ҫӗр лаптӑкӗсене ҫав хресчен (фермер) хуҫалӑхӗсене полномочиллӗ органӑн е вырӑнти хӑй тытӑмлӑх органӗн федераци патшалӑх ҫӗр тӗрӗслевӗн (надзорӗн) шайӗнче вӗсемпе усӑ курнӑ чухне тупса палӑртнӑ саккуна пӑснисем тата Раҫҫей Федерацийӗн саккунӗсене пӑснисене сирменни ҫинчен калакан информаци пулман чухне харпӑрлӑха тӳлевсӗр уйӑрса параҫҫӗ.
6. Ял хуҫалӑхӗнче усӑ курмалли ҫӗрсен шутӗнчи ҫӗр лаптӑкӗсене утӑ ҫулма тата кӗтӳ кӗтме граждансене Раҫҫей Федерацийӗн Ҫӗр кодексӗпе тата Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗпе палӑртнӑ йӗркепе уйӑрса пама пултараҫҫӗ.
7. Ял хуҫалӑхне аталантарас ӗҫре патшалӑх пулӑшӑвне илсе тӑракан ял хуҫалӑх организацийӗсене Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗпе килӗшӳллӗн ял хуҫалӑхӗнче усӑ курмалли ҫӗрсен шутӗнчи ҫӗр лаптӑкӗсене ял хуҫалӑхне тытса пыма е ял хуҫалӑх производствипе ҫыхӑннӑ ытти ӗҫ-хӗле пурнӑҫлама торги туса ирттермесӗрех пилӗк ҫул таран вӑхӑта арендӑна уйӑрса параҫҫӗ. 
Енчен те полномочиллӗ органа е вырӑнти хӑй тытӑмлӑх органне ҫавнашкал ҫӗр лаптӑкне арендӑна пама ыйтса темиҫе заявлени тӑратнӑ пулсан, тивӗҫлӗ ҫӗр лаптӑкне Раҫҫей Федерацийӗн Ҫӗр кодексӗн 3918 статйипе палӑртнӑ йӗркепе уйӑрса параҫҫӗ.
8 статья.	Ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне пуринчен маларах туянмалли право
1. Чӑваш Республикин территорийӗнче вырнаҫнӑ ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне сутнӑ чухне Чӑваш Республики 
е ӑна Чӑваш Республики туянма килӗшмен чухне муниципаллӑ пӗрлӗх (асӑннӑ ҫӗр лаптӑкӗ унӑн территорийӗнче вырнаҫнӑ) ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне унӑн сутӑнакан хакӗпе пуринчен маларах туянма пултарать, ҫӗр лаптӑкне уҫӑ торги урлӑ сутнӑ е ӑна патшалӑх тата муниципалитет нушисем валли туртса илекен тӗслӗхсемсӗр пуҫне.
Ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне пуринчен маларах туянмалли (туянма хирӗҫ пулмалли) правӑна Чӑваш Республики ячӗпе полномочиллӗ орган пурнӑҫа кӗртет.
2. Ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне сутакан ҫын ҫӗр лаптӑкне сутма йышӑнни ҫинчен Чӑваш Республикин Министрсен Кабинетне ҫӗр лаптӑкӗн хакне, виҫине, ҫӗр лаптӑкӗ ӑҫта вырнаҫнине тата пӗр-пӗрин хушшинче расчет тумалли срока кӑтартса ҫырса пӗлтерме тивӗҫлӗ. Ҫав ӗҫсемпе расчет тумалли срок 90 кунран ытла пулма пултараймасть. 
Пӗлтернине алӑ пустарса параҫҫӗ е ӑна панине пӗлтермелле туса заказлӑ ҫырупа ярса параҫҫӗ.
3. Полномочиллӗ орган ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне пуринчен маларах туянмалли правӑна пурнӑҫа кӗртесси ҫинчен калакан йышӑнӑва Чӑваш Республикин Министрсен Кабинетне пӗлтерни килсе ҫитнӗ кунран пуҫласа 20 календарлӑ кунран ытла мар вӑхӑтра тӑвать.
Чӑваш Республикин территорийӗнче вырнаҫнӑ ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне пуринчен маларах туянмалли правӑна Чӑваш Республики пурнӑҫа кӗртмелли йӗркене, унта пӗлтернисене пӑхса тухмалли тата полномочиллӗ орган йышӑну тумалли йӗркесене пӑхса хӑварнӑ, Чӑваш Республикин Министрсен Кабинечӗ ҫирӗплетет.
4. Енчен те полномочиллӗ орган ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне маларах туянмалли правӑна палӑртнӑ срокра пурнӑҫа кӗртмен пулсан, ӑна ҫӗр лаптӑкӗ унӑн территорийӗнче вырнаҫнӑ муниципаллӑ пӗрлӗх пурнӑҫа кӗртме пултарать.
Ҫӗр лаптӑкӗ унӑн территорийӗнче вырнаҫнӑ муниципаллӑ пӗрлӗх ял хуҫалӑхӗнче усӑ курмалли ҫӗрсен шутӗнчи ҫӗр лаптӑкне пуринчен маларах туянмалли правӑна пурнӑҫа кӗртмелли йӗркене вырӑнти хӑй тытӑмлӑх органӗ ҫирӗплетет.
5. Енчен те полномочиллӗ орган тата муниципаллӑ пӗрлӗх сутӑнакан ҫӗр лаптӑкне туянма килӗшмесен е пӗлтернине илнӗ кунран пуҫласа 30 кун хушшинче сутуҫӑна сутӑнакан ҫӗр лаптӑкне туянма кӑмӑл туни ҫинчен ҫырса пӗлтермесен, сутуҫӑ ҫулталӑк хушшинче ҫӗр лаптӑкне пӗлтернинче кӑтартнӑ хакран кая мар хакпа урӑх ҫынна сутма пултарать.
Ҫӗр лаптӑкне малтан палӑртнӑ хакран пӗчӗкрех хакпа е договорӑн пӗлтерӗшлӗ ытти условийӗсене улӑштарса сутнӑ чухне сутуҫӑ, ҫак статьяпа палӑртнӑ правилӑсене пӑхӑнса, ҫӗнӗ пӗлтернине ярса пама тивӗҫ.

9 статья.	Ҫӗр пайӗ е ҫӗр пайӗсен шучӗпе уйӑрса паракан ҫӗр лаптӑкӗн виҫине тӑпри мӗнлерех пулнине тата унӑн пахалӑхне шута илсе палӑртмалли йӗрке
Ҫӗр пайӗ е ҫӗр пайӗсен шучӗпе уйӑрса паракан ҫӗр лаптӑкӗн виҫине тӑпри мӗнлерех пулнине тата унӑн пахалӑхне шута илсе, ҫав ҫӗр пайӗпе е ҫав ҫӗр пайӗсемпе усӑ курма право пуррине ҫирӗплетекен документсенче кӑтартнӑ даннӑйсене тӗпе хурса, ҫак условисемпе килӗшӳллӗн пӗрешкел мелпе палӑртаҫҫӗ: 
1) уйӑрса паракан ҫӗр участокӗн лаптӑкне ҫавнашкал ҫӗр лаптӑкӗ ҫинчен Куҫман пурлӑхӑн пӗрлехи патшалӑх реестрӗнчен ҫырса илнинче кӑтартнӑ лаптӑк пек палӑртса;
2) пӗтӗм ҫӗр пайӗсен виҫисене тӗрӗс вак евӗр палӑртса;
3) мӗнпур ҫӗр пайӗсем пӗр тан пулмалла. Пӗр танлӑха хуҫасӑр ҫӗр пайӗсен виҫине шайлашуллӑ пӗчӗклетсе пырса тивӗҫтереҫҫӗ.

10 статья.	Чӑваш Республикин территорийӗнчи ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен калакан сведенисене тата пӗлтернисене пичетлес ӗҫе туса пыракан массӑллӑ информаци хатӗрӗсем
Федерацин "Ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗпе палӑртнӑ тӗслӗхсенче Чӑваш Республикин территорийӗнчи ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен калакан сведенисене тата пӗлтернисене унӑн территорийӗнче ҫӗр лаптӑкӗ тата (е) ҫӗр пайӗ вырнаҫнӑ муниципаллӑ пӗрлӗхӗн вырӑнти хӑй тытӑмлӑх органӗсен нормативлӑ право акчӗсене официаллӑ йӗркепе пичетлекен ҫӑл куҫсем шутланакан массӑллӑ информаци хатӗрӗсенче пичетлесе кӑлараҫҫӗ.
11 статья. Ял хуҫалӑх ҫӗрӗсемпе усӑ курмалли уйрӑмлӑхсем
1. Уйрӑмах тухӑҫлӑ ял хуҫалӑх ҫӗрӗсене, ҫав шутра ӑслӑлӑх организацийӗсен сӑнав производствин тытӑмлӑ пайӗсен тата аслӑ пӗлӳ паракан вӗренӳ организацийӗсен вӗренӳ-сӑнав тытӑмлӑ пайӗсен ял хуҫалӑх ҫӗрӗсене, кадастр хакӗ тивӗҫлӗ муниципаллӑ округри (хула округӗнчи) кадастр хакӗн вӑтам шайӗнчен 50 тата унран та ытла процент чухлӗ пысӑкрах ял хуҫалӑх ҫӗрӗсене урӑх тӗллевсемпе усӑ курма юраман ҫӗрсен переченьне (малалла ҫавӑн пекех – перечень) кӗртеҫҫӗ.
2. Перечене кӗртнӗ ҫӗрсене, Раҫҫей Федерацийӗн саккунӗсемпе палӑртнӑ тӗслӗхсемсӗр пуҫне, урӑх категорине куҫарма юрамасть. 
3. Перечене йӗркелесе пырас ӗҫе Чӑваш Республикин аграри енӗпе патшалӑх политикине тытса пыракан Чӑваш Республикин ӗҫ тӑвакан органӗ Чӑваш Республикин Министрсен Кабинечӗ палӑртнӑ йӗркепе туса пырать. 
4. Урӑх тӗллевсемпе усӑ курма юраман ҫӗрсен переченьне Чӑваш Республикин Министрсен Кабинечӗ ҫирӗплетет.

12 статья.	Чӑваш Республикин уйрӑм саккунӗсен акчӗсем (саккунӗсен акчӗсен положенийӗсем) хӑйсен вӑйне ҫухатнӑ тесе йышӑнасси
Ҫак Саккун вӑя кӗнӗ кунран пуҫласа ҫаксем хӑйсен вӑйне ҫухатнӑ тесе йышӑнас:
1) Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" 2004 ҫулхи ҫӗртме уйӑхӗн 1-мӗшӗнчи 11 №-лӗ саккунӗ (Чӑваш Республикин Патшалӑх Канашӗн ведомоҫӗсем, 2004, 59 №);
2) Чӑваш Республикин "Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунне улшӑнусем кӗртесси ҫинчен" 2005 ҫулхи раштав уйӑхӗн 29-мӗшӗнчи 71 №-лӗ саккунӗ (Чӑваш Республикин Патшалӑх Канашӗн ведомоҫӗсем, 2006, 66 №);
3) Чӑваш Республикин "Чӑваш Республикин хӑш-пӗр саккунӗсен акчӗсене улшӑнусем кӗртесси ҫинчен" 2007 ҫулхи чӳк уйӑхӗн 8-мӗшӗнчи 66 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2008, 75 №) 4 статйи;
4) Чӑваш Республикин "Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунне улшӑнусем кӗртесси ҫинчен" 2008 ҫулхи ҫӗртме уйӑхӗн 27-мӗшӗнчи 36 №-лӗ саккунӗ (Чӑваш Республикин Патшалӑх Канашӗн ведомоҫӗсем, 2008, 76 №);
5) Чӑваш Республикин "Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунне улшӑнусем кӗртесси ҫинчен" 2009 ҫулхи пуш уйӑхӗн 31-мӗшӗнчи 23 №-лӗ саккунӗ (Чӑваш Республикин Патшалӑх Канашӗн ведомоҫӗсем, 2009, 80 №);
6) Чӑваш Республикин "Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунне улшӑнусем кӗртесси ҫинчен" 2011 ҫулхи авӑн уйӑхӗн 13-мӗшӗнчи 50 №-лӗ саккунӗ (Чӑваш Республикин Патшалӑх Канашӗн ведомоҫӗсем, 2011, 91 №);
7) Чӑваш Республикин "Чӑваш Республикин должноҫри чи аслӑ ҫыннин должноҫӗн ятне улӑштарнине пула Чӑваш Республикин уйрӑм саккунӗсен акчӗсене улшӑнусем кӗртесси ҫинчен" 2011 ҫулхи раштав уйӑхӗн 5-мӗшӗнчи 95 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2012, 92 № (I том) 11 статйи;
8) Чӑваш Республикин "Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунне улшӑнусем кӗртесси ҫинчен" 2013 ҫулхи утӑ уйӑхӗн 30-мӗшӗнчи 55 №-лӗ саккунӗ (Чӑваш Республикин Патшалӑх Канашӗн ведомоҫӗсем, 2013, 7 №);
9) Чӑваш Республикин "Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунӗн 2 тата 
8 статйисене улшӑнусем кӗртесси ҫинчен" 2013 ҫулхи чӳк уйӑхӗн 21-мӗшӗнчи 78 №-лӗ саккунӗ (Чӑваш Республикин Саккунӗсен пуххи, 2013, 11 №);
10) Чӑваш Республикин "Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунне улшӑнусем кӗртесси ҫинчен" 2014 ҫулхи пуш уйӑхӗн 27-мӗшӗнчи 15 №-лӗ саккунӗ (Чӑваш Республикин Саккунӗсен пуххи, 2014, 3 №);
11) Чӑваш Республикин "Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунне улшӑнусем кӗртесси ҫинчен" 2016 ҫулхи ака уйӑхӗн 18-мӗшӗнчи 18 №-лӗ саккунӗ (Чӑваш Республикин Саккунӗсен пуххи, 2016, 4 №);
12) Чӑваш Республикин "Чӑваш Республикин "Чӑваш Республикинче ял хуҫалӑхӗнче усӑ курмалли ҫӗрсен ҫаврӑнӑшӗ ҫинчен" саккунне улшӑнусем кӗртесси ҫинчен" 2016 ҫулхи раштав уйӑхӗн 24-мӗшӗнчи 106 №-лӗ саккунӗ (Чӑваш Республикин Саккунӗсен пуххи, 2016, 12 №).
13 статья. Сак Саккун вӑя кӗресси
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

	Чӑваш Республикин
Пуҫлӑхӗ
	
О. Николаев

